
Kretinga

[bookmark: _Hlk92804048]Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Kretingos rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto Kretingos rajono savivaldybės tarybos 2019 m. rugsėjo 26 d. sprendimu Nr. T2-284 „Dėl Kretingos rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, 7.4 ir 39 punktais bei atsižvelgdama į Kretingos rajono savivaldybės Kretingos muziejaus 2026 m. liepos 22 d. raštą Nr. V3-130 „Dėl Savivaldybės turto nuomos ir nuompinigių dydžio nustatymo“, Kretingos rajono savivaldybės taryba n u s p r e n d ž i a:
1. Išnuomoti be konkurso MB Dvaro saldaininei (kodas 305123433) iki 2029 m. balandžio 4 d. maitinimo veiklai vykdyti Kretingos rajono savivaldybei nuosavybės teise priklausantį ilgalaikį materialųjį turtą, patikėjimo teise valdomą Kretingos rajono savivaldybės Kretingos muziejaus, esantį Vilniaus g. 41, Kretingos m.: 38 kv. m ploto lauko terasą (nekilnojamojo daikto kadastrinių duomenų byloje terasa plane pažymėta 1c1ž, registro Nr. 50/117568, unikalus Nr. 5688-0001-1051) ir nustatyti 1 kv. m nuompinigių dydį – 1,40 Eur per mėnesį.
2. Įgalioti Kretingos rajono savivaldybės Kretingos muziejaus direktorių pasirašyti 1 punkte nurodyto ilgalaikio materialiojo turto nuomos sutartį, perdavimo–priėmimo aktą ir kitus su šiuo pavedimu susijusius dokumentus.
3. Nustatyti, kad šis sprendimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

